Sebastian Vettel

Sebastian Vettel (s. 3. heinäkuuta 1987 Heppenheim, Hessen, Saksa) on saksalainen uransa päättänyt rata-autoilija ja Formula 1 -sarjan nelinkertainen maailmanmestari.

BMW Sauberilla F1-uransa aloittanut Vettel voitti uransa ensimmäisen kilpailun Toro Rosso -tallissa Italian GP:ssä , tullen silloin F1-historian nuorimmaksi kuskiksi, joka voitti osakilpailun. Kaudeksi  Vettel siirtyi Red Bull -talliin ja sijoittui MM-sarjassa toiseksi. Kauden päätteeksi tallipäälliköt äänestivät Vettelin parhaaksi kuljettajaksi Autosport-lehden äänestyksessä. Kaudella  hän ajoi kymmenen paalupaikkaa ja voitti sarjan mestaruuden, jonka hän varmisti kauden viimeisessä kilpailussa pahimpien kilpailijoiden tehtyä virheitä kilpailutaktiikoissaan. Kaudella  Vettel oli ylivoimainen ja varmisti mestaruutensa jo neljä kilpailua ennen kauden päättymistä. Kaudella  Vettel voitti uransa kolmannen maailmanmestaruuden kolmella pisteellä ennen Fernando Alonsoa. Kaudella  Vettel varmisti jo neljännen peräkkäisen maailmanmestaruutensa kolme kilpailua ennen kauden päätöstä, kun hän voitti Intian GP:n. Neljään peräkkäiseen mestaruuteen ovat hänen lisäkseen yltäneet vain Juan Manuel Fangio, Michael Schumacher, Lewis Hamilton ja Max Verstappen.

Kaudella  Japanin kilpailussa Red Bull ilmoitti, että Vettel jättää tallin kauden päätteeksi. Kaudesta  kauteen  Vettel ajoi Ferrari-tallissa.Nyt se on varmaa: Vettel Räikkösen tallikaveriksi  MTV.fi. Viitattu 20.11.2014. Hänellä oli kauden 2020 loppuun saakka voimassa oleva sopimus tallin kanssa. Toukokuussa 2020 Ferrari ja Vettel ilmoittivat yhteisesti ettei sopimusta enää jatketa ja Vettel siirtyi kaudelle 2021 Aston Martin -talliin. Vettel ajoi Aston Martinilla myös kauden 2022 eli hänen uransa viimeisen kauden.

Vettel pitää hallussaan useita Formula 1 -sarjan ennätyksiä. Hän on muun muassa nuorin paalupaikalle ajanut kuljettaja ja maailmanmestari.

Vettelin kuntovalmentajina ovat toimineet suomalaiset Tommi Pärmäkoski (2008–2011), Heikki Huovinen (2012–2013), Antti Kontsas (2014–2021) ja Mark Arnall (2022).

 Varhainen ura 
Vettel aloitti kartingin vuonna 1995 ja voitti vuonna 2004 Saksan BMW -sarjan mestaruuden 18 voitolla 20 kilpailusta. Vuonna 2005 hän ajoi Formula kolmosten Eurosarjaa, jossa hän sijoittui viidenneksi saavuttamatta voittoja. Sittemmin hän testasi Williamsin F1-autoa. Vuonna 2006 Vettel oli Eurosarjan toinen häviten sarjan mestaruuden Paul di Restalle.

 Formula 1 -ura 
 BMW Sauber (2006–2007) 
Sebastian aloitti Formula 1 -uransa BMW Sauberin testi- ja varakuljettajana vuonna 2006, tallin edellisen varakuljettajan Robert Kubican noustua kilpakuljettajaksi. Hän ajoi BMW Sauberilla testikuljettajan roolissa ensimmäisen kerran kauden  Turkin GP:n aikana, jolloin hänestä tuli siihen asti nuorin GP-viikonloppuun osallistunut kuljettaja 19 vuoden ja 53 päivän iässä. Vettel ajoi 2. harjoitusten parhaan kierrosajan Turkissa. Kaudella  Vettel teki debyyttinsä virallisena kilpakuljettajana debytoidessaan Yhdysvaltain GP:ssä samalla korvaten edellisessä kilpailussa rajussa ulosajossa loukkaantuneen Robert Kubican. Hän sijoittui uransa ensimmäisessä kilpailussaan kahdeksanneksi ja sai heti yhden MM-pisteen, mikä teki hänestä kaikkien aikojen nuorimman pisteille ajaneen kuljettajan. Edellinen ennätys oli Jenson Buttonin hallussa. Vuoden 2014 Australian GP:ssä Vettelin ennätyksen rikkoi Daniil Kvjat. Kilpailun jälkeen Vettel palasi BMW Sauberilla testi- ja varakuljettajaksi.

 Toro Rosso (2007–2008) 
pienoiskuva|vasen|Vettel Malesian GP:ssä vuonna 2008.

 2007 
Kaudella  Vettel korvasi Scott Speedin Toro Rossolla Unkarin Grand Prix’sta lähtien, Speedin saatua potkut tallista. Vettel onnistui ajamaan hyviä tuloksia autolla ja johti ensimmäistä kertaa urallaan kilpailua Japanin GP:ssä ollen kaikkien aikojen nuorin F1-kilpailua johtanut kuljettaja. Vettel keskeytti kilpailun kolmannelta sijalta osuttuaan Mark Webberin perään ajettaessa turva-auton takana. Kauden toiseksi viimeisessä kilpailussa Kiinassa hän kuitenkin yllätti kaikki ajamalla sateisessa kilpailussa neljänneksi, lähdettyään kilpailuun 17. sijalta, mikä oli vielä silloin sekä Vettelin F1-uran että Toro Rosson historian paras sijoitus.

 2008 
Vettel ajoi Toro Rossoa myös kaudella 2008. Hänen alkukauttaan vaivasivat keskeytykset, mutta sen jälkeen hän kykeni ajamaan pisteille tasaisesti. Sateisessa Italian GP:ssä Toro Rosso ja Vettel onnistuivat aika-ajoissa erinomaisesti, kun Vettel ajoi paalupaikalle ja hänen tallikaverinsa Sébastien Bourdais ajoi neljänteen ruutuun. Kyseessä oli Toro Rosson historian ensimmäinen paalupaikka. Itse kilpailussa Vettel ajoi kärjessä koko kilpailun ajan ja voitti osakilpailun. Vettel otti itselleen ja tallilleen ensimmäisen voiton siihen astisen Formula 1 -historian nuorimpana kuljettajana.

 Red Bull (2009–2014) 
 2009 
pienoiskuva|vasen|Vettel Japanin GP:ssä 2009.

Kaudeksi  Vettel nousi David Coulthardin paikalle Red Bull -talliin. Australian avauskilpailussa Vettel jäi pisteittä, samoin kuin Malesian GP:ssä. Kauden kolmannessa kilpailussa, sateisessa Kiinan GP:ssä, Vettel ajoi uransa toiseen voittoon. Hänen tallikaverinsa Mark Webber varmisti Red Bullille kaksoisvoiton.

Bahrainissa Vettel ajoi toiseksi ja Espanjassa hän sijoittui neljänneksi. Monacon GP:ssä hän kolaroi kaiteeseen ja keskeytti. Turkin GP:ssä Vettel oli jälleen palkintopallilla sijoittuen kolmanneksi.

Britanniassa Vettel ajoi kauden toiseen voittoonsa ja supisti piste-eroa MM-sarjan kärkimieheen Jenson Buttoniin. Hänen voittonsa Britanniassa oli hänen koko uransa kolmas ja ensimmäinen kuivankelinkilpailun voitto. Kotikilpailussaan Saksassa Vettel ajoi toiseksi, häviten tallikaverilleen Mark Webberille. Unkarin GP:ssä Vettel joutui keskeyttämään ja häntä tasaisemmin ajanut tallikaveri Mark Webber nousi Vettelin edelle toiseksi kuljettajien MM-taulukossa. Vettel kuitenkin nousi Mark Webberin edelle kuljettajien MM-taulukossa Unkarin keskeytyksen jälkeen. Red Bull oli yksi kauden nopeimpia autoja loppukaudesta yhdessä McLarenin kanssa ja Vettel taisteli jopa maailmanmestaruudesta kaudella 2009. Japanin voitto valoi uskoa Vettelin loppukiriin, kun kaksi osakilpailua oli jäljellä ja 16 pisteen takaa-ajoasema MM-sarjaa johtavaan Jenson Buttoniin nähden. Brasiliassa Vettel menetti otteensa maailmanmestaruuteen jo aika-ajossa, kun olosuhteet olivat todella karmeat. Jos Vettel olisi sijoittunut Brasiliassa toiseksi Jenson Buttonin epäonnistuttua, hän olisi siirtänyt kauden ratkaisun Abu Dhabiin. Näin ei kuitenkaan käynyt: Vettel oli maalissa neljäs ja Button viides, joka riitti varmistamaan Buttonille maailmanmestaruuden, kun yksi kilpailu oli ajamatta. Pientä lohtua Sebastian Vettelin kauteen toi päätöskilpailun voitto Abu Dhabissa ja kuljettajien MM-sarjan hopea.

 2010 
pienoiskuva|oikea|Vettel Saksan GP:n harjoituksissa kaudella 2010.
Kaudelle  Vettel lähti yhtenä ennakkosuosikeista. Hän aloittikin kauden vahvasti Bahrainin GP:ssä ottamalla paalupaikan, mutta Red Bullin auton teknisten vikojen takia hän jäi kilpailun lopputuloksissa neljänneksi. Myös kauden toisessa kilpailussa Australiassa hän ajoi paalupaikan uudella rataennätyksellä, mutta auton mutterin kiinnityksen aiheuttama ulosajo vei tällä kertaa mahdollisuudet voittoon. Malesiassa Vettel ei yltänyt paalupaikkaan, mutta ajoi kilpailussa sitäkin paremmin, startissa kärkeen ja ylivoimainen voitto sekä paikka jaetulla kakkossijalla MM-taulukossa.

Seuraavan kerran Vettel ajoi voittoon Euroopan GP:ssä Valenciassa. Turkin kilpailussa Vettel kolaroi Mark Webberin kanssa ja joutui keskeyttämään. Vettel syytti kolarin jälkeen Webberiä tilanteesta. Belgiassa Vettel kolaroi Jenson Buttonin kanssa ja putosi sijalle 15. Japanin kilpailussa Vettel ajoi ylivoimaiseen voittoon. Korean GP:n Vettel joutui keskeyttämään moottoririkkoon johtoasemasta 10 kierrosta ennen loppua. Brasilian GP:ssä Vettel ajoi jälleen voittoon. Abu Dhabin osakilpailussa Vettel otti toisen peräkkäisen voiton ja varmisti uransa ensimmäisen maailmanmestaruuden Fernando Alonson jäätyä hitaampien autojen taakse jumiin kilpailun alusta lähtien. Vettelistä tuli siten koko F1-historian nuorin maailmanmestari neljän pisteen erolla MM-sarjassa toiseksi tulleeseen Alonsoon nähden.

 2011 
pienoiskuva|vasen|Vettel voitettuaan maailmanmestaruuden Japanin GP:ssä.
Kausi 2011 oli täydellistä Red Bullin ja Sebastian Vettelin hallintaa. Vettel aloitti kauden  vahvasti ajamalla paalupaikalta voittoon sekä Australian GP:ssä että Malesian GP:ssä. Vettel lähti paalulta myös Kiinan GP:een, mutta sijoittui kilpailussa toiseksi McLarenin Lewis Hamiltonin viedessä voiton. Turkin GP:ssä Vettel ajoi jälleen paalulta voittoon. Espanjan GP:ssä Vettelin viiden kilpailun mittainen paalupaikkaputki loppui, kun tallikaveri Mark Webber ajoi paalulle. Vettel lähti kilpailuun toisesta ruudusta ja voitti jälleen. Monacon GP:n hän voitti paalulta. Sateisessa Kanadan GP:ssä Vettel lähti paalupaikalta ja johti kilpailua, kunnes ajovirhe viimeisellä kierroksella pudotti saksalaisen toiseksi ja McLarenin Jenson Button kykeni katkaisemaan Vettelin kolmen perättäisen kilpailun voittoputken. Euroopan GP:ssä Vettel ajoi jälleen voittoon ja teki samalla hattutempun, eli otti samasta kilpailusta paalupaikan, nopeimman kierroksen ja voiton. Britannian GP:ssä Vettel lähti kakkosruudusta ja nousi lähdössä tallikaverinsa Webberin ohi kilpailun kärkeen. Varikkopysähdyksillä sattunut ongelma pudotti Vettelin toiseksi Ferrarin Fernando Alonson voittaessa kilpailun.

Saksan GP:ssä Vettel sijoittui aika-ajoissa ensimmäistä kertaa kauden aikana eturivin ulkopuolelta ja lähti kilpailuun kolmannesta lähtöruudusta. Vettel sijoittui neljänneksi, jääden ensimmäistä kertaa kauden aikana palkintokorokkeen ulkopuolelle. Unkarin GP:ssä Vettel ajoi jälleen paalulle, mutta sijoittui kilpailussa toiseksi. Belgian GP:ssä Vettel voitti jälleen kilpailun paalulta. Hän toisti tämän myös seuraavissa kilpailuissa Italiassa ja Singaporessa.

Singaporen GP:n jälkeen Vettel oli yhden pisteen päässä toisen maailmanmestaruutensa varmistamisesta. Vettel lähti Japanin GP:een paalulta ja varmisti maailmanmestaruutensa sijoittumalla kolmanneksi. Hänestä tuli samalla kaikkien aikojen nuorin tuplamaailmanmestari. Korean GP:n aika-ajoissa Lewis Hamilton rikkoi Red Bullin 16 kilpailun mittaisen paalupaikkaputken, mutta kilpailussa Vettel ohitti Hamiltonin heti ensimmäisellä kierroksella ja voitti. Intian GP:ssä Vettel ajoi ensimmäisen grand slaminsa, eli ajoi paalupaikalle, voitti kilpailun, johti jokaisen kierroksen ajan ja ajoi nopeimman kierroksen. Hän rikkoi tällä saavutuksella Ayrton Sennan ennätyksen kaikkien aikojen nuorimpana grand slamin tehneenä kuljettajana. Abu Dhabin GP:ssä Vettel otti 14 paalupaikkansa siirtyen Nigel Mansellin rinnalle yhden kauden paalupaikkaennätyksissä. Kilpailu häneltä kuitenkin päättyi rengasrikkoon jo ensimmäisellä kierroksella ja Vettel keskeytti ensimmäisen kerran sitten Korean GP:n 2010 ja jäi myös ensimmäistä kertaa ilman pisteitä kauden aikana.

Brasilian GP:ssä Vettel ajoi 15:n kerran paalupaikalle ja rikkoi Nigel Mansellin yhden kauden paalupaikkaennätyksen. Kilpailussa hän kärsi vaihdelaatikko-ongelmasta, mutta ajoi maaliin toiseksi tallikaverinsa Mark Webberin ottaessa kauden ainoan voittonsa. Vettel keräsi kauden aikana 392 pistettä, mikä oli kaikkien aikojen piste-ennätys. Vanhalla pistejärjestelmällä Vettel olisi saavuttanut 161 pistettä, mikä olisi myös ollut ennätys.

 2012 
Kaudella  Vettel lähti jälleen ennakkosuosikkina uuteen kauteen, mutta tämä kausi oli huomattavasti edellistä kautta tasaisempi. Vettel jäi kauden avanneessa Australian GP:n aika-ajoissa kuudenteen lähtöruutuun. Kilpailussa Vettel nousi lähdössä neljänneksi ja ajoi lopulta kilpailussa toiseksi häviten kilpailun voittaneelle Jenson Buttonille. Malesian GP:ssä Vettel jäi viidenteen lähtöruutuun. Hän oli ajamassa sateen värittämässä kilpailussa neljänneksi, kunnes osui Narain Karthikeyanin HRT-autoon ja menetti takarenkaansa. Vettel oli maalissa lopulta yhdestoista ja haukkui Karthikeyania idiootiksi.http://www.mtv3.fi/urheilu/f1/uutiset.shtml/2012/03/1518113/vettel-haukkui-kanssakilpailijan-idiootiksi Kiinan GP:ssä Vettel jäi lähtöruutuun 11 ja jäi samalla ensimmäistä kertaa viimeisen osion ulkopuolelle sitten Brasilian GP:n 2009. Kilpailussa hän oli lopulta viides. Bahrainin GP:ssä Vettel nappasi kauden ensimmäisen paalupaikan. Kilpailussa hän joutui taistelemaan voitosta Kimi Räikkösen kanssa, mutta ajoi lopulta voittoon. Vettel nousi voittonsa myötä MM-sarjan kärkeen. Seuraavassa kilpailussa Espanjassa Vettel sijoittui kuudenneksi saatuaan rangaistuksen DRS:n avaamisesta keltaisten lippujen alueella. Kanadan GP:ssä Vettel ajoi kauden toisen paalupaikkansa. Kilpailussa Vettel jäi kuitenkin neljänneksi. Euroopan GP:ssä Vettel valtasi kauden kolmannen paalupaikkansa. Se oli hänen uransa 33:s paalupaikka, joka nosti hänet Alain Prostin ja Jim Clarkin rinnalle kolmanneksi kaikkien aikojen paalupaikkatilastossa. Kilpailussa Vettel oli matkalla ylivoimaiseen voittoon, kunnes turva-auton jälkeen Vettelin auto hyytyi ja hän joutui keskeyttämään kärkipaikalta. Italian GP:ssä hän sai jälleen rangaistuksen ahdistettuaan Ferrarin Fernando Alonson ulos radalta. Vettel itse sanoi jättäneensä Alonsolle tarpeeksi tilaa.

Singaporen GP:ssä Vettel onnistui monen voitottoman kilpailun jälkeen ajamaan voittoon. Japanin GP:ssä Vettel ajoi paalulta voittoon ja nousi neljän pisteen päähän Fernando Alonsosta. Korean GP:ssä Vettel otti helpon voiton jo kolmannen kerran peräkkäin ja siirtyi pistetilaston kärkeen Alonson oltua kilpailussa kolmas. Piste-ero Vettelin hyväksi oli Korean jälkeen 215–209. Intian GP:ssä Vettel ajoi jälleen paalulta voittoon. Ensimmäistä kertaa urallaan hän kykeni voittamaan saman kauden aikana neljä perättäistä osakilpailua. Edellisen kerran vähintään samaan pystyi Jenson Button kaudella . Abu Dhabin GP:ssä Vettel ajoi kolmanteen lähtöruutuun, mutta hänen suorituksensa hylättiin, koska hän joutui jättämään autonsa radan varteen polttoaineen vähyyden vuoksi. Vettel teki kovan nousun ruudusta 24 ja sijoittui kolmanneksi. Yhdysvaltain GP:ssä Vettel ajoi uransa 100:n osakilpailun. Hän lähti kilpailuun paalupaikalta, mutta joutui antautumaan kilpailussa Lewis Hamiltonille ja jäi toiseksi.

Kauden päättäneessä Brasilian GP:ssä Vettel sijoittui kuudenneksi ja voitti maailmanmestaruuden kolmannen kerran urallaan. Hänen lähin kilpakumppaninsa, Fernando Alonso, sijoittui kilpailussa toiseksi ja jäi Vettelistä kolmen pisteen päähän. Kilpailun jälkeen Alonson talli Ferrari jätti FIA:lle selvityspyynnön kilpailun neljännellä kierroksella tapahtuneesta ohituksesta, jossa Vettel heidän mielestään ohitti Toro Rosso -kuljettaja Jean-Éric Vergnen keltaisten lippujen alueella. Ohituksesta keltaisten lippujen aikana rangaistaan 20 sekunnin aikasakolla, joka olisi pudottanut Vettelin lopputuloksissa kahdeksanneksi ja riittänyt nostamaan Alonson maailmanmestariksi yhdellä pisteellä. FIA:n mukaan Vettel ei kuitenkaan rikkonut sääntöjä ohituksessa ja sai pitää mestaruutensa. Ratavirkailija oli heiluttanut vihreää lippua juuri ennen ohitusta.

 2013 
Kauden  avauskilpailussa Australiassa Vettel valtasi paalupaikan tallikaverin Mark Webberin lähtiessä toisesta ruudusta. Vettel piti paikkansa kärjessä, mutta myöhemmin hän putosi Lotuksen Kimi Räikkösen ja Ferrarin Fernando Alonson taakse jääden kilpailun kolmanneksi. Malesian kilpailuun hän lähti jälleen paalupaikalta, mutta jäi kilpailun edetessä Webberin taakse. Webberiä ja Vetteliä käskettiin kilpailun edetessä säästelemään moottoreitaan, mutta Vettel jatkoi kilpailemista ja ohitti Webberin, nousten kilpailun voittoon. Kilpailun jälkeen Vettel pyysi ohitustaan anteeksihttp://www.motorsport.com/f1/news/vettel-apologizes-to-webber-after-late-on-track-battle-at-sepang/ . Kiinan GP:ssä hän nousi yhdeksännestä lähtöruudusta neljänneksi, saavuttaen kilpailun nopeimman kierroksen.

Bahrainin GP:ssä Vettel ajoi kauden toiseen voittoonsa ottaen samassa kilpailussa jälleen kilpailun nopeimman kierroksen. Espanjan GP:ssä Vettel lähti kolmannesta ruudusta, mutta jäi kilpailun neljänneksi. Monacon GP:ssä Vettel lähti kolmannesta ruudusta. Kilpailussa hän ohitti varikkopysähdyksien aikana Mercedeksen Lewis Hamiltonin ja ajoi maaliin toisena. Kanadan GP:ssä Vettel ajoi paalulta helppoon voittoon kasvattaen samalla MM-johdon 36 pisteeseen toisena olevaan Fernando Alonsoon nähden. Britannian GP:ssä Vettel lähti kolmannesta ruudusta ja nousi kilpailun aikana kärkipaikalle, kunnes Vettelin autoon iski vaihdelaatikkovika ja hän joutui keskeyttämään kilpailun. Saksan GP:ssä Vettel ajoi 30. voittonsa urallaan. Voitto oli Vettelille ensimmäinen F1-osakilpailuvoitto hänen kotimaassaan Saksassa. Unkarin GP:ssä Vettel lähti toisesta lähtöruudusta, mutta jäi kilpailussa kolmanneksi.

Vettel voitti Belgian GP:n ohitettuaan heti lähdössä paalupaikalta lähteneen Lewis Hamiltonin. Vettel hallitsi myös Italian osakilpailua, ajaen paalupaikalta voittoonhttp://yle.fi/urheilu/vettel_jatkoi_dominointiaan_raikkosen_kisasta_pannukakku/6820191. Kilpailun jälkeisessä palkintojenjaossa Ferrari-fanit buuasivat Vettelille. Vaikka tätä ei pidetty Italiassa ennen kuulumattomana, buuaaminen sai paljon huomiota kansainvälisessä lehdistössä. Vettel voitti Singaporen GP:n lähdettyään paalupaikalta.http://www.iltasanomat.fi/formula1/art-1288601851533.html  Korean GP:ssä Vettel otti neljännen peräkkäisen voittonsa lähdettyään jälleen paalupaikalta.http://www.mtv3.fi/urheilu/f1/uutiset.shtml/2013/10/1815457/raikkoselta-taas-huikea-nousu Japanin GP:ssä Vettel ajoi viidennen perättäisen voittonsa lähdettyään toisesta lähtöruudusta. Intiassa 2 viikkoa myöhemmin häi ajoi jälleen voittoon paalupaikalta varmistaen samalla neljännen peräkkäisen maailmanmestaruutensa.http://www.mtv3.fi/urheilu/f1/uutiset.shtml/2013/10/1818696/vettel-pidensi-voittoputkeaan---raikkonen-teki-taas-nousun Vettel ajoi lopulta voittoon kaikissa kauden lopuissa osakilpailuissa sivuten samalla Alberto Ascarin yhdeksän peräkkäisen voiton ennätystä ja Schumacherin 13 voiton ennätystä kaudessa. Vettel myös rikkoi viidellä pisteellä oman ennätyksensä kaudella ajetuista pisteistä ajamalla 397 pistettä kauden aikana.

 2014 
Kaudella 2014 palattiin pysyviin kilpailunumeroihin, joita kuljettajat tulevat käyttämään koko F1-uransa. Vettelin valitsema pysyvä numero on 5, mutta koska hän oli hallitseva maailmanmestari, hän sai päättää ajoiko numerolla 1.

Kauden avauskilpailuun Australian GP:ssä Vettel lähti matkaan 12. sijalta kärsittyään koko viikonlopun moottoriongelmista. Kilpailussa Vettel keskeytti jo 4. kierroksella moottoriongelman vuoksi.http://www.mtv.fi/sport/f1/uutiset.shtml/2014/03/1872180/live-raikkoselta-hieno-nousu-startissa  Malesian GP:ssä Vettel starttasi toisesta lähtöruudusta, mutta kilpailussa hän joutui taipumaan nopeimmille Mercedeksen kuskeille ja ajoi kilpailussa kolmanneksi. Bahrainin GP:ssä Vettel epäonnistui aika-ajoissa ja lähti 11. lähtöruudusta, mutta nousi kilpailun aikana MM-pisteille ja ajoi kuudenneksi. Kiinan GP:ssä Vettel lähti kolmannesta lähtöruudusta, mutta jäi kilpailuissa lopulta viidenneksi.

Espanjan GP:n aika-ajoissa Vettelin auto hyytyi radan varteen, jonka vuoksi hän joutui starttaamaan kymmenennestä lähtöruudusta. Kilpailussa hän ajoi maaliin lopulta neljäntenä. Hänen nimiinsä kirjattiin samassa kilpailussa kilpailun nopein kierros, tehden siitä kauden ensimmäisen nopeimman kierrosajan, joka ei mennyt Mercedes-kuljettajien nimiin. Monacon GP:ssä Vettel lähti neljännestä ruudusta ja nousi startissa tallikaverinsa Daniel Ricciardon ohi kolmanneksi. Myöhemmin Vettel joutui keskeyttämään turbo-ongelman takia.

Kanadan GP:ssä Vettel otti kauden toisen palkintosijansa samaan aikaan kun tallikaveri Ricciardo otti uran ensimmäisen voittonsa. Itävallan GP:ssä Red Bullin kotikilpailussa Vettel joutui jälleen teknisiin ongelmiin ja lopulta keskeytti kilpailun. Britannian GP:ssä Vettel kävi kovaa taistelua Fernando Alonson kanssa, lopulta Vettel päihitti Alonson ja ajoi kilpailussa viidenneksi. Saksan GP:ssä Vettel sijoittui kotikilpailussaan neljänneksi. Singaporen GP:ssä Vettel ajoi kauden parhaan kilpailunsa ollen maalissa toisena. Hän johti myös hetken aikaa kilpailua ensimmäistä kertaa koko kauden aikana. Japanin GP:ssä Vettel sijoittui kolmanneksi. Samana viikonloppuna Red Bull ilmoitti Vettelin vaihtavan tallia.

Yhdysvaltain GP:ssä Vettel joutui lähtemään varikolta moottorivaihdon takia ja nousi kilpailussa seitsemänneksi ja ajoi kilpailun nopeimman kierroksen. Brasilian GP:ssä Vettel sijoittui viidenneksi nousten MM-sarjassa neljänneksi ohi Fernando Alonson ja Valtteri Bottaksen. Abu Dhabin GP:ssä Vettel taipui lopulta kilpailussa kahdeksanneksi joka nosti Bottaksen kolmossijallaan MM-sarjan neljänneksi ja Vettel sijoittui kokonaispisteissä viidenneksi.

Kausi oli Vettelille hänen Red Bull -uransa huonoin, sillä hän jäi koko kaudelta ilman voittoja ja paalupaikkoja. MM-pisteissä Vettel jäi uuden tallikaverinsa Daniel Ricciardon varjoon joka nappasi kauden aikana kolme voittoa ja sijoittui sarjassa kolmanneksi. Neljän viime vuoden maailmanmestaruuksien jälkeen Vettel joutui luopumaan hallitsevan maailmanmestarin tittelistä Mercedes-tallin Lewis Hamiltonille.

 Ferrari (2015–2020) 
Ennen virallista vahvistusta muun muassa Red Bullin tallipäällikkö Christian Horner oli kertonut Vettelin tehneen sopimuksen Ferrarin kanssa. Marraskuussa 2014 ennen kauden päättävää Abu Dhabin GP:tä Vettelin vahvistettiin siirtyvän Fernando Alonson tilalle Scuderia Ferrari -talliin Kimi Räikkösen tallikaveriksi kaudeksi 2015 kolmivuotisella sopimuksella.

 2015 
Vettel ajoi kauden avauskilpailussa Australian GP:ssä Ferrari-debyytissään kolmanneksi. Kauden toisessa kilpailussa Malesiassa Vettel ajoi toisesta lähtöruudusta ensimmäiseen voittoonsa tallissa. Osakilpailuvoitto oli Vettelille ensimmäinen sitten vuoden 2013 Brasilian GP:n. Espanjan GP:ssä Vettel sijoittui kolmanneksi ja Monacon GP:ssä toiseksi. Britannian GP:ssä Vettel lähti vasta kuudennesta ruudusta mutta onnistui sateen sotkeman kilpailun myötä nousemaan lopulta palkintokorokkeelle kolmanneksi. Unkarin kilpailussa Vettel lähti kolmannesta ruudusta, ja nousi ensimmäisellä kierroksella kilpailun kärkeen ja piti kärkipaikkansa voittaen Ferrarilla urallaan toisen kerran. Belgiassa Vettel oli ajamassa riskitaktiikalla kolmanneksi, mutta toiseksi viimeisellä kierroksella hänen oikea takarenkaansa räjähti ja Vettel joutui keskeyttämään ensimmäistä kertaa kauden aikana, mutta hän sijoittui 12:nneksi ajettuaan 90 prosenttia kilpailusta.

Italian GP:ssä Vettel ajoi kolmosruudusta kilpailun toiseksi. Samassa kilpailussa Vettelistä tuli kaikkien aikojen eniten MM-pisteitä kerännyt Formula 1 -kuljettaja 1 796 pisteellään. Singaporessa Vettel ajoi ensimmäisen paalupaikkansa Ferrarilla ollen yli puoli sekuntia toiseksi nopeinta Daniel Ricciardoa nopeampi. Vettel kruunasi viikonloppunsa voitettuaan kolmannen kerran kauden aikana. Voitollaan Vettel ohitti Ayrton Sennan voittojen määrässä. Japanissa Vettel nousi lähdössä toiseksi ohi Valtteri Bottaksen ja Nico Rosbergin mutta menetti kilpailussa myöhemmin kakkossijan takaisin Rosbergille. Maalissa Vettel oli kolmas. Venäjän osakilpailuun Vettel lähti matkaan ruudusta neljä, mutta menetti ensimmäisellä kierroksella sijoituksen Kimi Räikköselle. Myöhemmin kilpailussa keskeyttänyt Nico Rosberg nosti Vettelin sijoitusta yhdellä, ja turva-auton aiheuttaman uusintalähdön jälkeen Vettel onnistui ohittamaan Räikkösenkin. Vettel ohitti myös toisena olleen Valtteri Bottaksen varikkopysähdyksellä. Vettel sijoittui Venäjän GP:n kakkoseksi ajaen kilpailun nopeimman kierrosajan.

Yhdysvaltain GP:ssä Vettel starttasi moottorinvaihdon seurauksena tulleen kymmenen lähtöruudunrangaistuksen takia ruudusta 13, mutta nousi kilpailussa palkintokorokkeelle, kolmanneksi. Samassa kilpailussa Vettelin maailmanmestaruusmahdollisuus umpeutui Lewis Hamiltonin varmistettua mestaruuden. Meksikossa Vettel osui ensimmäisessä mutkassa Daniel Ricciardon kanssa, ja kärsi rengasrikon, joka pudotti Vettelin viimeiseksi. Myöhemmin Vettel joutui keskeyttämään kilpailun ajettuaan mutkassa 7 seinään. Brasiliassa Vettel oli kolmas. Abu Dhabissa Vettel karsiutui aika-ajoissa jo Q1:ssä, koska Ferrari luuli Vettelin kierrosajan riittävän jatkoon. Vettel starttasi ruudusta 15, ja nousi kilpailussa neljänneksi. Vettel saavutti ensimmäisellä Ferrari-kaudellaan 278 pistettä, kolme voittoa, 13 palkintopallisijoitusta, yhden paalupaikan ja yhden kilpailun nopeimman kierrosajan ja sijoittui MM-sarjassa kolmanneksi.

 2016 
pienoiskuva|Vettel Australian GP:ssä kaudella 2016.
Vettel aloitti toisen kautensa Ferrarilla ottamalla Australiassa kolmannen sijan aika-ajoissa. Kilpailussa Vettel nousi lähdössä kärkeen, mutta menetti kärkipaikan taktiikkavirheen takia ja ajoi maaliin kolmantena Mercedes-kuljettajien jälkeen. Bahrainissa Vettel ei päässyt starttaamaan kilpailuun, kun hänen autonsa moottori hajosi lämmittelykierroksella. Kiinassa Vettel starttasi ruudusta neljä kilpailuun ja osui ensimmäisessä mutkassa yhteen tallikaverinsa Kimi Räikkösen kanssa. Vettelin auto kärsi etusiipivaurion. Vettel syytti kolarista Daniil Kvjatia, joka ohitti Vettelin samaisessa mutkassa, mutta kenellekään ei jaettu kolarista rangaistusta. Maaliin Vettel ajoi toisena.

Venäjällä Vettel kärsi perjantain toisissa vapaissa harjoituksissa hydrauliikkaongelmista, ja siksi vaihdelaatikko vaihdettiin. Vettel sai siitä kilpailuun viiden lähtöruudun rangaistuksen. Vettel lähti kilpailuun ruudusta seitsemän ja sai osumaa toisessa mutkassa Daniil Kvjatilta. Kvjat osui Vetteliin vielä toistamiseen seuraavassa mutkassa, ja Vettel pyörähti ratavalliin ja keskeytti kilpailun. Itävallan GP:ssä Vettel keskeytti oikean takarenkaan rikkouduttua. Belgian GP:n ensimmäisessä mutkassa Vettel osui yhteen Kimi Räikkösen kanssa, joka puolestaan osui Max Verstappeniin. Vettel pyörähti ja jäi viimeiseksi mutta nousi lopulta kilpailussa kuudenneksi.

Vettel palasi palkintopallille Italian GP:ssä ajaen kolmanneksi. Singaporessa Vettel lähti kilpailuun viimeisestä ruudusta aika-ajoista johtuneiden jousitusongelmien seurauksena. Vettel nousi kilpailussa viidenneksi. Malesian kilpailussa Vettel kolaroi ensimmäisessä mutkassa Max Verstappenin ja Nico Rosbergin kanssa joutuen keskeyttämään avauskierroksella. Japanissa Vettel ajoi neljänneksi. Meksikon GP:ssä Vettel sijoittui neljänneksi, mutta nousi palkintokorokkeelle, kolmanneksi Max Verstappenin saatua viiden sekunnin aikarangaistuksen oikaisemisesta. Vettel kuitenkin jäi lopulta viidenneksi saaden 10 sekunnin aikarangaistuksen kilpailun jälkeen vaihdettuaan jarrutuksessa ajolinjaansa ajaessaan Daniel Ricciardoa vastaan. Brasiliassa Vettel ajoi viidenneksi ja Abu Dhabissa kolmanneksi. Vettel keräsi kauden aikana 212 pistettä ollen kuljettajien MM-sarjan neljäs.

 2017 
Vettel aloitti kauden 2017 voittamalla ensimmäisen osakilpailun Australiassa. Vettel lähti kilpailuun toisesta ruudusta. Kiinan GP:ssä Vettel sijoittui toiseksi. Kauden kolmannessa kilpailussa Bahrainin GP:ssä Vettel nousi startissa kolmannelta sijalta toiseksi, ja turva-auton myötä kilpailun kärkeen voittaen Bahrainin GP:n. Kauden neljännessä osakilpailussa Venäjällä Vettel saavutti kauden ensimmäisen paalupaikkansa. Itse kilpailussa Vettel putosi startissa Valtteri Bottaksen taakse, ja ajoi maaliin toisena. Monacon Grand Prix’ssä Vettel nousi toisesta lähtöruudusta kilpailun voittoon. Kanadassa Vettelin etusiipi vaurioitui ensimmäisellä kierroksella, ja hän jäi viimeiseksi jouduttuaan vaihdattamaan sen, Vettel nousi kuitenkin kilpailun neljänneksi. Azerbaidžanin GP:ssä Vettel osui turva-auton perässä Lewis Hamiltonin autoon tämän hidastaessa vauhtiaan. Vettelin etusiipi rikkoitui ja hän osoitti mieltään Hamiltonille kiilaamalla hänen kylkeensä, josta Vettel sai 10 sekunnin stop and go -rangaistuksen ja kolme rangaistuspistettä. Maaliin Vettel ajoi kuitenkin neljäntenä.

Britanniassa Vettel kärsi toiseksiviimeisellä kierroksella rengasrikon, ja putosi kolmannelta sijalta seitsemänneksi. Unkarissa Vettel ajoi paalulta voittoon. Singaporen GP:ssä Vettel lähti paalupaikalta kilpailuun, mutta joutui keskeyttämään jo ensimmäisellä kierroksella kolarivaurioihin. Malesian kilpailuun Vettel lähti viimeisestä ruudusta aika-ajoissa olleiden ongelmien vuoksi. Kilpailussa hän nousi neljänneksi. Kilpailun jälkeen Lance Stroll kolaroi Vettelin kanssa, ja Vettel joutui pysäyttämään rikkonaisen autonsa radan varteen, saaden kuitenkin kyydin Pascal Wehrleinilta takaisin varikolle. Japanin GP:ssä Vettel starttasi eturivistä, mutta kilpailussa Vettel joutui keskeyttämään viallisen sytytystulpan takia. Meksikon GP:ssä Vettel ajoi 50 paalupaikkansa. Kilpailussa hän kolaroi Lewis Hamiltonin kanssa rikkoen etusiipensä, mutta onnistui nousemaan neljänneksi. Brasilian GP:ssä Vettel ohitti Bottaksen lähdössä ja ajoi kilpailun voittoon. Kauden päättäneessä Abu Dhabin GP:ssä Vettel oli kolmas. Vettel sijoittui loppupisteissä MM-sarjan toiseksi.

 2018 
Vettel aloitti kauden avauskilpailun voitolla Australiassa. Bahrainissa hän ajoi paalulta voittoon, Kiinassa Vettel ajoi jälleen paalulle, mutta kilpailussa kolari Max Verstappenin kanssa pudotti hänet lopulta kahdeksanneksi. Azerbaidžanin GP:ssä Vettel ajoi paalupaikalle, mutta oli kilpailussa vasta neljäs. Espanjassa Vettel oli myös neljäs. Monacossa Vettel ajoi aika-ajoissa toiseen lähtöruutuun, mutta ei pystynyt kilpailussa ohittamaan teknisistä ongelmista kärsinyttä Red Bullin Daniel Ricciardoa ja sijoittui näin toiseksi. Kanadan GP:ssä Vettel ajoi paalulta voittoon, joka oli hänen 50. osakilpailuvoittonsa ja jolla hänestä tuli 4. kyseisen merkkipaaluun yltänyt kuljettaja kautta aikain. Hän siirtyi voitollaan myös kuljettajien MM-sarjan kärkeen yhdellä pisteellä. Ranskan GP:ssä Vettel jäi viidenneksi. Itävallan GP:ssä Vettel nousi kolmossijallaan jälleen MM-sarjan kärkeen Hamiltonin keskeytyksen myötä. Britannian GP:ssä Vettel ajoi voittoon kasvattaen MM-johtonsa kahdeksaan pisteeseen. Saksan GP:ssä Vettel joutui keskeyttämään kilpailun johtopaikalta ajettuaan ulos märällä radalla menettäen samalla MM-johtonsa Hamiltonin voitettua kilpailun, jolloin ero kaksikon välillä venähti 17 pisteeseen Hamiltonin hyväksi. Unkarissa Vettel ja Ferrari olivat harjoituksissa loistavassa vauhdissa, mutta aika-ajoissa satoi vettä ja Mercedes nappasi eturivin Ferrarin nenän edestä. Vettel jäi neljänteen lähtöruutuun. Kilpailussa Vettel nousi toiseksi, Hamiltonin ajaessa voittoon ja piste-ero kasvoi 24 pisteeseen kesätauolle lähdettäessä.

Kesätauon jälkeen ajettiin Belgian Spassa ja Ferrari oli jälleen nopein auto kuivalla kelillä, mutta aika-ajojen kolmososiossa satoi vettä ja Vettel jäi toiseksi Hamiltonin ajaessa paalupaikalle. Kilpailussa Vettel ohitti Hamiltonin ensimmäisellä kierroksella ja ajoi helppoon voittoon. Italiassa Vettelin tallikaveri Kimi Räikkönen ajoi paalupaikalle ja Vettel joutui tyytymään kakkosruutuun. Kilpailussa Vettel lähti ohittamaan lähdössä Räikköstä, onnistumatta ja Hamilton hyödynsi tilanteen ja nousi Vettelin rinnalle kolmosmutkaan. Tilaa ei riittänyt molemmille ja Vettel osui Hamiltoniin, pyörähti ja putosi viimeiseksi. Sieltä hän nousi aina neljänneksi asti, mutta piste-ero Hamiltoniin kasvoi jo 30 pisteeseen. Kilpailun jälkeen muun muassa ex-maailmanmestari Nico Rosberg arvosteli Vetteliä. Vettel ei tämän jälkeen kyennyt haastamaan Hamiltonia nopeudessa. Vettel keräsi kauden aikana 320 pistettä sijoittuen sarjan toiseksi.

 2019 
Vettel aloitti kauden  ajamalla pisteille Australiassa ja Bahrainissa. Kiinassa ja Azerbaidžanissa Vettel oli kolmas. Monacossa Vettel ajoi toiseksi. Kanadan GP:ssä Vettel lähti paalulta ensimmäisen kerran 17 kilpailuun. Kilpailussa Vettel teki ajovirheen ajautuen vaarallisesti hänen takanaan ajaneen Lewis Hamiltonin eteen, tämän seurauksena Vettel sai viiden sekunnin aikarangaistuksen, mikä pudotti hänet kilpailun toiseksi. Vettel protestoi rangaistustaan vaihtamalla hänen ja Hamiltonin sijoituskyltit keskenään kilpailun jälkeen. Saksan GP:ssä Vettel lähti viimeisestä lähtöruudusta nousten kilpailun toiseksi. Singaporen GP:ssä Vettel ajoi kauden ainoan voittonsa. Japanin GP:ssä Vettel lähti paalulta, mutta hän teki virheen lähdössä, minkä seurauksena Bottas nousi hänen edelleen. Vettel ajoi kilpailussa toiseksi. Brasilian GP:ssä Vettel kolaroi Leclercin kanssa yrittäessään ohittaa häntä, jolloin molemmat joutuivat keskeyttämään. Vettel keräsi kauden aikana 240 pistettä sijoittuen sarjan viidenneksi.

 2020 
Kaudella  Ferrarin nopeus oli romahtanut täysin aiemmista vuosista sääntötarkennusten seurauksena. Kauden avauskilpailussa Vettel sijoittui kymmenenneksi. Seuraavassa kilpailussa Vettel kolaroi lähdössä Leclercin kanssa joutuen keskeyttämään takasiiven vaurioiduttua. Sateisessa Turkin GP:ssä Vettel ajoi kauden parhaan tuloksensa ollen kolmas ohittaen viimeisellä kierroksella ajovirheen tehneen Leclercin. Vettel keräsi kauden aikana vain 33 pistettä sijoittuen sarjan 13:nneksi. Kausi oli myös Vettelin tilastollisesti huonoin tämän urallaan täyden kauden aikana.

 Aston Martin (2021–) 
2021
Kaudeksi  Vettel siirtyi Aston Martinille. Vettel saavutti kauden avauspisteensä Monacon GP:stä, jossa hän ajoi viidenneksi. Azerbaidžanin GP:ssä Vettel ajoi yllättäen toiseksi ajaen Aston Martinin ensimmäisen palkintosijan. Unkarin GP:ssä Vettel onnistui välttämään Valtteri Bottaksen aiheuttaman lähtökolarin ja ajoi kilpailun toiseksi hiillostaen kilpailun voittanutta Esteban Oconia koko ajan, mutta ei pystynyt ohittamaan häntä. Myöhemmin Vettel hylättiin, koska hänen autostaan ei saatu otettua vaadittua polttoainenäytettä kilpailun jälkeen. Vettel keräsi kauden aikana 43 pistettä sijoittuen sarjan 12:nneksi. Syyskuussa 2021 Vettel teki Aston Martinin kanssa jatkosopimuksen kaudesta 2022.https://www.iltalehti.fi/formulat/a/29ee0d0c-0ae7-45df-8962-3cd89385df55

2022
Kaudella  Vettel joutui jättämään kauden avausosakilpailun väliin, koska hänellä todettiin positiivinen koronavirustestitulos ja hänet korvasi tallin testi- ja varakuljettaja Nico Hülkenberg. Vettel ilmoitti lopettavansa uransa kauden 2022 päätteeksi Unkarin osakilpailun yhteydessä. Vettel ajoi kauden aikana kaksi kuudetta sijaa Azerbaidžanin ja Japanin Grand Prix’ssä. Hän ajoi uransa viimeisessä kilpailussa Abu Dhabin Grand Prix’ssä pisteille. Hän oli kilpailussa taistelemassa jopa seitsemännestä sijasta Esteban Oconia vastaan, mutta huonon strategian johdosta putosi kymmenenneksi. Vettel saavutti viimeisellä F1-kaudellaan 37 pistettä sijoittuen sarjan 12:nneksi.

 Formula 1 -tilastot 
 Kaudet numeroina 
Kausi Talli Sijoitus Kilpailut Pisteet Voitot Palkinto-pallisijatPaalu-paikatNopeimmatkierroksetPistesijat BMW Sauber 14.  1  1  0  0  0  0  1Toro Rosso-Ferrari  7  5  0  0  0  0  1  Toro Rosso-Ferrari  8.  18  35  1  1  1  0  9 2009  Red Bull-Renault  2.  17  84  4  8  4  3  12 2010  Red Bull-Renault  1.  19  256  5  10  10  3  15 2011  Red Bull-Renault  1.  19  392  11  17  15  3  18 2012  Red Bull-Renault  1.  20  281  5  10  6  6  17 2013  Red Bull-Renault  1.  19  397  13  169718 2014  Red Bull Racing-Renault  5.  19 167040216 2015  Ferrari  3.  19  278  3  13  1  1  17 2016  Ferrari  4.  21 (20 starttia)  212  0  7  0  3  17 2017  Ferrari  2.  20  317  5  13  4  5  18 2018  Ferrari  2.  21  320  5  12  5  3  20 2019  Ferrari  5.  21  240  1  9  2  2  16 2020  Ferrari  13.  17  33  0  1  0  0  7 2021  Aston Martin-Mercedes  12.  22  43  0  1  0  0  7 2022  Aston Martin Aramco-Mercedes  12.  20  37  0  0  0  0  10 Yhteensä (16 kautta)  300 (299 starttia)  3 098  53  122  57  38  219

 Tulokset kilpailuittain 

KausiTalli12345678910111213141516171819202122PisteetSijoitus2006BMW Sauber BHR  MAL  AUS  SMR  EUR  ESP  MON  GBR  CAN  USA  FRA  GER  HUN  TURTD ITATD CHNTD JPNTD BRATD––2007BMW Sauber AUSTD MALTD BHR  ESP  MON  CAN  USA8 FRA  GBR  EUR 614.Toro Rosso HUN16 TUR19 ITA18 BELKesk. JPNKesk. CHN4 BRAKesk.2008Toro Rosso AUSKesk. MALKesk. BHRKesk. ESPKesk. TUR17 MON5 CAN8 FRA12 GBRKesk. GER8 HUNKesk. EUR6 BEL5 ITA1 SIN5 JPN6 CHN9 BRA4358.2009Red Bull AUS13† MAL15† CHN1 BHR2 ESP4 MONKesk. TUR3 GBR1 GER2 HUNKesk. EURKesk. BEL3 ITA8 SIN4 JPN1 BRA4 ABU1842.2010Red Bull BHR4 AUSKesk. MAL1 CHN6 ESP3 MON2 TURKesk. CAN4 EUR1 GBR7 GER3 HUN3 BEL15 ITA4 SIN2 JPN1 KORKesk. BRA1 ABU12561.2011Red Bull AUS1 MAL1 CHN2 TUR1 ESP1 MON1  CAN2 EUR1 GBR2 GER4 HUN2 BEL1 ITA1 SIN1 JPN3 KOR1 IND1 ABUKesk. BRA23921.2012Red Bull AUS2 MAL11 CHN5 BHR1 ESP6 MON4 CAN4 EURKesk. GBR3 GER5 HUN4 BEL2 ITA22† SIN1 JPN1 KOR1 IND1 ABU3 USA2 BRA62811.2013Red Bull AUS3 MAL1 CHN4 BHR1 ESP4 MON2 CAN1 GBRKesk. GER1 HUN3 BEL1 ITA1 SIN1 KOR1 JPN1 IND1 ABU1 USA1 BRA13971.2014Red Bull Racing AUSKesk. MAL3 BHR6 CHN5 ESP4 MONKesk. CAN3 AUTKesk. GBR5 GER4 HUN7 BEL5 ITA6 SIN2 JPN3 RUS8 USA7 BRA5 ABU•81675.2015Ferrari AUS3 MAL1 CHN3 BHR5 ESP3 MON2 CAN5 AUT4 GBR3 HUN1 BEL12† ITA2 SIN1 JPN3 RUS2 USA3 MEXKesk. BRA3 ABU42783.2016Ferrari AUS3 BHRDNS CHN2 RUSKesk. ESP3 MON4 CAN2 EUR2 AUTKesk. GBR9 HUN4 GER5 BEL6 ITA3 SIN5 MALKesk. JPN4 USA4 MEX5 BRA5 ABU32124.2017Ferrari AUS1 CHN2 BHR1 RUS2 ESP2 MON1 CAN4 AZE4 AUT2 GBR7 HUN1 BEL2 ITA3 SINKesk. MAL4 JPNKesk. USA2 MEX4 BRA1 ABU33172.2018Ferrari AUS1 BHR1 CHN8 AZE4 ESP4 MON2 CAN1 FRA5 AUT3 GBR1 GERKesk. HUN2 BEL1 ITA4 SIN3 RUS3 JPN6 USA4 MEX2 BRA6 ABU23202.2019Ferrari AUS4 BHR5 CHN3 AZE3 ESP4 MON2 CAN2 FRA5 AUT4 GBR16 GER2 HUN3 BEL4 ITA13 SIN1 RUSKesk. JPN2 MEX2 USAKesk. BRA17† ABU52405.2020Ferrari AUSC AUT10 STYKesk. HUN6 GBR10 ANI12 ESP7 BEL13 ITAKesk. TUS10 RUS13 EIF11 POR10 EMI12 TUR3 BHR13 SKR12 ABU143313.2021Aston Martin BHR15 EMI15† POR13 ESP13 MON5 AZE2 FRA9 STY12 AUT17† GBRKesk. HUNDSQ BEL5 NED13 ITA12 RUS12 TUR18 USA10 MXC7 SÃP11 QAT10 SAUKesk. ABU114312.2022Aston Martin Aramco BHRLouk. SAULouk. AUSKesk. EMI8 MIA17† ESP11 MON10 AZE6 CAN12 GBR9 AUT17 FRA11 HUN10 BEL8 NED14 ITAKesk. SIN8 JPN6 USA8 MXC14 SÃP11 ABU103712.
• Abu Dhabin GP:ssä 2014 jaettiin tuplapisteet.

 Merkkipaalut 
 Nro Merkkipaalu Ajetut GP:t Osakilpailu 1 Ensimmäinen kilpailu 1 Yhdysvaltain GP 2007 2 Ensimmäiset MM-pisteet 1 Yhdysvaltain GP 2007 3 Ensimmäinen johtokierros 7 Japanin GP 2007 4 Ensimmäinen paalupaikka 22 Italian GP 2008 5 Ensimmäinen palkintosija 22 Italian GP 2008 6 Ensimmäinen voitto 22 Italian GP 2008 7 Ensimmäinen nopein kierros 34 Britannian GP 2009 8 Ensimmäinen hattutemppu 34 Britannian GP 2009 9 100 MM-pistettä 41 Japanin GP 2009 10 10 palkintosijaa 46 Malesian GP 2010 11 200 MM-pistettä 49 Monacon GP 2010 12 10 paalupaikkaa 53 Britannian GP 2010 13 300 MM-pistettä 58 Singaporen GP 2010 14 400 MM-pistettä 62 Abu Dhabin GP 2010 15 10 voittoa 62 Abu Dhabin GP 2010 16 1. maailmanmestaruus 62 Abu Dhabin GP 2010 17 20 palkintosijaa 63 Australian GP 2011 18 500 MM-pistettä 67 Espanjan GP 2011 19 20 paalupaikkaa 68 Monacon GP 2011 20 600 MM-pistettä 73 Unkarin GP 2011 21 30 palkintosijaa 74 Belgian GP 2011 22 700 MM-pistettä 77 Japanin GP 2011 23 2. maailmanmestaruus 77 Japanin GP 2011 24 20 voittoa 78 Korean GP 2011 25 1. Grand Slam 79 Intian GP 2011 26 30 paalupaikkaa 81 Brasilian GP 2011 27 800 MM-pistettä 84 Kiinan GP 2012 28 10 nopeinta kierrosta 85 Bahrainin GP 2012 29 2. Grand Slam 96 Japanin GP 2012 30 1 000 MM-pistettä 98 Intian GP 2012 31 100 kilpailua 100 Yhdysvaltain GP 2012 32 3. maailmanmestaruus 101 Brasilian GP 2012 33 1 100 MM-pistettä 104 Kiinan GP 2013 34 50 palkintosijaa 107 Monacon GP 2013 35 30 voittoa 110 Saksan GP 2013 36 1 200 MM-pistettä 110 Saksan GP 2013 37 20 nopeinta kierrosta 112 Belgian GP 2013 38 40 paalupaikkaa 113 Italian GP 2013 39 3. Grand Slam 114 Singaporen GP 2013 40 1 300 MM-pistettä 114 Singaporen GP 2013 41 4. Grand Slam 115 Korean GP 2013 42 4. maailmanmestaruus 117 Intian GP 2013 43 60 palkintosijaa 118 Abu Dhabin GP 2013 44 1 400 MM-pistettä 118 Abu Dhabin GP 2013 45 1 500 MM-pistettä 127 Kanadan GP 2014 46 1 600 MM-pistettä 137 Yhdysvaltain GP 2014 47 40 voittoa 141 Malesian GP 2015 48 70 palkintosijaa 144 Espanjan GP 2015 49 1 700 MM-pistettä 145 Monacon GP 2015 50 1 800 MM-pistettä 152 Singaporen GP 2015 51 80 palkintosijaa 159 Australian GP 2016 52 1 900 MM-pistettä 159 Australian GP 2016 53 2 000 MM-pistettä 169 Unkarin GP 2016 54 2 100 MM-pistettä 179 Abu Dhabin GP 2016 55 90 palkintosijaa 183 Venäjän GP 2017 56 2 200 MM-pistettä 184 Espanjan GP 2017 57 2 300 MM-pistettä 190 Unkarin GP 2017 58 30 nopeinta kierrosta 191 Belgian GP 2017 59 50 paalupaikkaa 197 Meksikon GP 2017 60 2 400 MM-pistettä 198 Brasilian GP 2017 61 100 palkintosijaa 200 Australian GP 2018 62 200 kilpailua 201 Bahrainin GP 2018 63 2 500 MM-pistettä 204 Espanjan GP 2018 64 50 voittoa 206 Kanadan GP 2018 65 2 600 MM-pistettä 211 Unkarin GP 2018 66 2 700 MM-pistettä 217 Yhdysvaltain GP 2018 67 110 palkintosijaa 218 Meksikon GP 2018 68 2 800 MM-pistettä 225 Espanjan GP 2019 69 2 900 MM-pistettä 232 Unkarin GP 2019 70 120 palkintosijaa 238 Meksikon GP 2019 71 3 000 MM-pistettä 247 Espanjan GP 2020

 Voitot 
 Nro Kilpailu 1 Italian Grand Prix 2008 2 Kiinan Grand Prix 2009 3 Britannian Grand Prix 2009 4 Japanin Grand Prix 2009 5 Abu Dhabin Grand Prix 2009 6 Malesian Grand Prix 2010 7 Euroopan Grand Prix 2010 8 Japanin Grand Prix 2010 9 Brasilian Grand Prix 2010 10 Abu Dhabin Grand Prix 2010 11 Australian Grand Prix 2011 12 Malesian Grand Prix 2011 13 Turkin Grand Prix 2011 14 Espanjan Grand Prix 2011 15 Monacon Grand Prix 2011 16 Euroopan Grand Prix 2011 17 Belgian Grand Prix 2011 18 Italian Grand Prix 2011 19 Singaporen Grand Prix 2011 20 Korean Grand Prix 2011 21 Intian Grand Prix 2011 22 Bahrainin Grand Prix 2012 23 Singaporen Grand Prix 2012 24 Japanin Grand Prix 2012 25 Korean Grand Prix 2012 26 Intian Grand Prix 2012 27 Malesian Grand Prix 2013 28 Bahrainin Grand Prix 2013 29 Kanadan Grand Prix 2013 30 Saksan Grand Prix 2013 31 Belgian Grand Prix 2013 32 Italian Grand Prix 2013 33 Singaporen Grand Prix 2013 34 Korean Grand Prix 2013 35 Japanin Grand Prix 2013 36 Intian Grand Prix 2013 37 Abu Dhabin Grand Prix 2013 38 Yhdysvaltain Grand Prix 2013 39 Brasilian Grand Prix 2013 40 Malesian Grand Prix 2015 41 Unkarin Grand Prix 2015 42 Singaporen Grand Prix 2015 43 Australian Grand Prix 2017 44 Bahrainin Grand Prix 2017 45 Monacon Grand Prix 2017 46 Unkarin Grand Prix 2017 47 Brasilian Grand Prix 2017 48 Australian Grand Prix 2018 49 Bahrainin Grand Prix 2018 50 Kanadan Grand Prix 2018 51 Britannian Grand Prix 2018 52 Belgian Grand Prix 2018 53 Singaporen Grand Prix 2019

 Nopeimmat kierrokset 
 Nro Kilpailu 1 Britannian Grand Prix 2009 2 Belgian Grand Prix 2009 3 Abu Dhabin Grand Prix 2009 4 Monacon Grand Prix 2010 5 Saksan Grand Prix 2010 6 Unkarin Grand Prix 2010 7 Euroopan Grand Prix 2011 8 Korean Grand Prix 2011 9 Intian Grand Prix 2011 10 Bahrainin Grand Prix 2012 11 Kanadan Grand Prix 2012 12 Unkarin Grand Prix 2012 13 Japanin Grand Prix 2012 14 Abu Dhabin Grand Prix 2012 15 Yhdysvaltain Grand Prix 2012 16 Kiinan Grand Prix 2013 17 Bahrainin Grand Prix 2013 18 Monacon Grand Prix 2013 19 Belgian Grand Prix 2013 20 Singaporen Grand Prix 2013 21 Korean Grand Prix 2013 22 Yhdysvaltain Grand Prix 2013 23 Espanjan Grand Prix 2014 24 Yhdysvaltain Grand Prix 2014 25 Venäjän Grand Prix 2015 26 Japanin Grand Prix 2016 27 Yhdysvaltain Grand Prix 2016 28 Abu Dhabin Grand Prix 2016 29 Azerbaidžanin Grand Prix 2017 30 Belgian Grand Prix 2017 31 Malesian Grand Prix 2017 32 Yhdysvaltain Grand Prix 2017 33 Meksikon Grand Prix 2017 34 Britannian Grand Prix 2018 35 Japanin Grand Prix 2018 36 Abu Dhabin Grand Prix 2018 37 Ranskan Grand Prix 2019 38 Belgian Grand Prix 2019

 Paalupaikat 
 Nro Kilpailu 1 Italian Grand Prix 2008 2 Kiinan Grand Prix 2009 3 Turkin Grand Prix 2009 4 Britannian Grand Prix 2009 5 Japanin Grand Prix 2009 6 Bahrainin Grand Prix 2010 7 Australian Grand Prix 2010 8 Kiinan Grand Prix 2010 9 Euroopan Grand Prix 2010 10 Britannian Grand Prix 2010 11 Saksan Grand Prix 2010 12 Unkarin Grand Prix 2010 13 Japanin Grand Prix 2010 14 Korean Grand Prix 2010 15 Abu Dhabin Grand Prix 2010 16 Australian Grand Prix 2011 17 Malesian Grand Prix 2011 18 Kiinan Grand Prix 2011 19 Turkin Grand Prix 2011 20 Monacon Grand Prix 2011 21 Kanadan Grand Prix 2011 22 Euroopan Grand Prix 2011 23 Unkarin Grand Prix 2011 24 Belgian Grand Prix 2011 25 Italian Grand Prix 2011 26 Singaporen Grand Prix 2011 27 Japanin Grand Prix 2011 28 Intian Grand Prix 2011 29 Abu Dhabin Grand Prix 2011 30 Brasilian Grand Prix 2011 31 Bahrainin Grand Prix 2012 32 Kanadan Grand Prix 2012 33 Euroopan Grand Prix 2012 34 Japanin Grand Prix 2012 35 Intian Grand Prix 2012 36 Yhdysvaltain Grand Prix 2012 37 Australian Grand Prix 2013 38 Malesian Grand Prix 2013 39 Kanadan Grand Prix 2013 40 Italian Grand Prix 2013 41 Singaporen Grand Prix 2013 42 Korean Grand Prix 2013 43 Intian Grand Prix 2013 44 Yhdysvaltain Grand Prix 2013 45 Brasilian Grand Prix 2013 46 Singaporen Grand Prix 2015 47 Venäjän Grand Prix 2017 48 Unkarin Grand Prix 2017 49 Singaporen Grand Prix 2017 50 Meksikon Grand Prix 2017 51 Bahrainin Grand Prix 2018 52 Kiinan Grand Prix 2018 53Azerbaidžanin Grand Prix 2018 54Kanadan Grand Prix 2018 55Saksan Grand Prix 2018 56Kanadan Grand Prix 2019 57Japanin Grand Prix 2019

 Ennätykset 
 Ainoa kuljettaja joka on voittanut kolme ja neljä ensimmäistä maailmanmestaruutta peräkkäisinä vuosina (jakaa Max Verstappenin kanssa)
 Eniten johdettuja kierroksia kauden aikana: 739
 Eniten voittoja paalupaikalta lähdettäessä kauden aikana: 9
 Eniten voittoja kauden aikana: 13 (jakaa Michael Schumacherin kanssa)
 Eniten peräkkäisiä voittoja: 9 (jakaa Alberto Ascarin kanssa)
 Eniten peräkkäisiä voittoja kauden aikana: 9
 Eniten paalupaikkoja yhden kauden aikana: 15
 Nuorin GP-viikonloppuun osallistunut kuljettaja: 19 vuotta, 53 päivää (Max Verstappen rikkoi ennätyksen Australian GP:ssä 2015.)
 Nuorin MM-pisteitä saanut: 19 vuotta, 349 päivää (Daniil Kvjat rikkoi ennätyksen Australian GP:ssä 2014 ja myöhemmin Max Verstappen Malesian GP:ssä 2015.)
 Nuorin kilpailun johdossa ollut: 20 vuotta, 89 päivää (Max Verstappen rikkoi ennätyksen Espanjan GP:ssä 2016.)
 Nuorin GP-voittaja: 21 vuotta, 73 päivää (Max Verstappen rikkoi ennätyksen Espanjan GP:ssä 2016.)
 Nuorin paalupaikalta lähtenyt kuljettaja: 21 vuotta, 72 päivää
 Nuorin hattutempun ajanut kuljettaja (paalupaikka, voitto ja nopein kierros): 21 vuotta, 353 päivää
 Nuorin maailmanmestari: 23 vuotta, 134 päivää
 Nuorin tuplamaailmanmestari: 24 vuotta 98 päivää
 Nuorin Grand Slamin (paalupaikka, voitto, nopein kierros ja johto jokaisella kierroksella) ajanut kuljettaja: 24 vuotta, 119 päivää
 Nuorin kolminkertainen maailmanmestari: 25 vuotta, 145 päivää (rikkoi Ayrton Sennan ennätyksen)
 Nuorin nelinkertainen maailmanmestari: 26 vuotta, 116 päivää.

 Yksityiselämä 
Vettel on naimisissa saksalaisen Hanna Praterin kanssa. Heillä on kolme lasta: kaksi tytärtä ja yksi poika. Vettel on osallistunut kestävän kehityksen ympäristötavoitteisiin rakentamalla mehiläishotelleja elinympäristön tuhoutumisesta kärsiville mehiläisille, sekä lisännyt teoillaan koululaisten ymmärrystä luonnonsuojelua kohtaan. Hän osaa puhua saksan ja englannin lisäksi suomea, ranskaa ja italiaa. Vettelillä on Suomessa mökki.

 Lähteet 
 Vettel ensi kertaa voittoon Nürburgringillä, Räikkönen toinen

 Viitteet 

 Aiheesta muualla 

Virallinen sivusto
Vettelin fanisivut 
Vettelin tilastot 

Luokka:Saksalaiset Formula 1 -kuljettajat
Luokka:Formula 1 -maailmanmestarit
Luokka:Formula Renault 3.5 -kuljettajat
Luokka:Vuonna 1987 syntyneet
Luokka:Elävät henkilöt
Luokka:Seulonnan keskeiset artikkelit